
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53,   
www.zlatograd.bg;  e-mail:  ObA-zlatograd@zlatograd.bg
Изх. № …………………………………………….

ДО

ОБЩИНСКИ СЪВЕТ

ГР. ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Допълване на Разчета за финансиране на капиталовите разходи за 2023 г. на Община Златоград, приет с Решение № З 675 на Общински съвет – Златоград от 22.03.2023г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В Общинска администрация Златоград постъпи писмо с вх.№ 66-00-535/12.04.2023г. от Началника на Районно Управление –Златоград с предложение, от предвидените средства за 2023 г. по стандартите за финансиране издръжката на районните полицейски инспектори и на детските педагогически стаи и допълващите стандарти за обслужвана площ за тези две дейности, да бъдат закупени нови камери за видеонаблюдение, като се подменят старите камери на входовете в гр.Златоград от гр.Смолян и от гр.Кърджали (като старите се използват за контрол на други точки), поради установена необходимост от осигуряване на технически средства с цел подобряване качеството на полицейската услуга. 
Във връзка с гореизложеното, предлагам в Разчета за финансиране на капиталовите разходи за 2023 г. на Община Златоград, приет с Решение № 3  675 от 22.03.2023г. на Общински съвет Златоград, във Функция 02 „Отбрана и сигурност“, параграф 52-00 „Придобиване на дълготрайни материални активи.“, подпараграф 52-03 „Придобиване на друго оборудване, машини и съоръжения“, да се добави дейност 239 „Други дейности по вътрешна сигурност“, обект: „Закупуване на два броя камери за видеонаблюдение на входовете в гр.Златоград от гр.Смолян и от гр.Кърджали“, на стойност 5 120 лв., с източник на финансиране: от средствата, определени по стандартите за финансиране издръжката на районните полицейски инспектори и на детските педагогически стаи за 2023 г.

 Във връзка с това, предлагам на Вашето внимание следния проект за решение: 
РЕШЕНИЕ  
На основание чл.21, ал.1, т.6 от Закона за местно самоуправление и местна администрация; чл.1 и чл.6, ал.1 от Закона за прилагане на разпоредбите на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г., чл.10 от ПМС № 7 от 19.01.2023 г. за уреждане на бюджетни отношения през 2023 г. и Указания на Министерски съвет, дадени с писмо с изх.№ ФО-1/ 20.01.2023 г. , Общински съвет Златоград  
РЕШИ:
1. Дава съгласие в Разчета за финансиране на капиталовите разходи за 2023 г. на Община Златоград, приет с Решение № З 675/22.03.2023 г. на Общински съвет - Златоград, да се добави нов обект във Функция „Отбрана и сигурност“, дейност 239 „Други дейности по вътрешната сигурност“, параграф 52-00 „Придобиване на дълготрайни материални активи“ с наименование „Закупуване на два броя камери за видеонаблюдение на входовете в гр.Златоград от гр.Смолян и от гр.Кърджали“,  на стойност 5 120 лв., с източник на финансиране: субсидии и трансфери от Държавния бюджет и трансфери от други бюджетни организации - от средствата, определени по стандартите за финансиране издръжката на районните полицейски инспектори и на детските педагогически стаи за 2023 г. 
2. Възлага на кмета на Община Златоград да отрази промяната в Разчета за финансиране на 
капиталовите разходи за 2023 г. на Община Златоград.
С уважение,
МИРОСЛАВ ЯНЧЕВ
Кмет на Община Златоград
Изготвили:
Инж. Светла Букова- гл.експерт КР

Дирекция „Устройство на територията”

Аделина Юрукова

Главен експерт „Бюджет и местни приходи“

Съгласували:

Надя Мангарудова 

Директор на дирекция „ФСД, Б, ЧР и МДТ”
Инж. Юли Хаджийски – главен инженер

 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

